রানী চন্দের স্মৃতিকথা সব হতে আপন (প্রথম প্রকাশ ২৫ বৈশাখ ১৩৯১, সংস্করণ ১৪০১, পুনর্মুদ্রণ আশ্বিন ১৪১৭) বইয়ে পাওয়া গেল সু পেইহোংকে (জ্যুঁ পিও) নিয়ে তাঁর অন্তরঙ্গ স্মৃতিচারণ (পৃষ্ঠা ১৩৭-১৩৯): তখনকার দিনের চীনদেশের শ্রেষ্ঠ শিল্পী জ্যুঁ পিও এলেন শান্তিনিকেতনে। অনেকদিন ছিলেন। প্রফেসর তানের বন্ধু। থাকতেন চীনভবনেই, নামেই শুধু থাকতেন সেখানে; বেশির ভাগ সময় কাটাতেন আমাদের কাছে। প্রিয়দর্শন — প্রিয়ভাষী পুরুষ, সমধুর ব্যবহার। প্যারিসে ছিলেন অনেকদিন, ফরাসী ভাষা জানেন — ইংরাজি নয়। আমার স্ব [..]